Document ID: 32011R0617

KOMMISSIONENS GENNEMFØRELSESFORORDNING (EU) Nr. 617/2011
af 24. juni 2011
om ændring af forordning (EF) nr. 900/2008 om fastlæggelse af de analysemetoder og andre bestemmelser af teknisk art, der skal anvendes i forbindelse med importordningen for visse varer fremstillet af landbrugsprodukter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1216/2009 af 30. november 2009 om en ordning for handelen med visse varer fremstillet af landbrugsprodukter (1), særlig artikel 18,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2), særlig artikel 9, stk. 1, litra a), og
ud fra følgende betragtninger:
(1)
I Kommissionens forordning (EF) nr. 900/2008 (3) fastlægges de analysemetoder og andre bestemmelser af teknisk art, der skal anvendes i forbindelse med forordning (EF) nr. 1216/2009 og Kommissionens gennemførelsesforordning (EU) nr. 514/2011 af 25. maj 2011 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7, stk. 2, i Rådets forordning (EF) nr. 1216/2009 (4). Disse metoder og bestemmelser anvendes ved indførsel af visse forarbejdede landbrugsprodukter for at bestemme deres nedsatte landbrugselementer og tarifere disse produkter i den kombinerede nomenklatur.
(2)
Af klarhedshensyn er det nødvendigt at ajourføre anvendelsesområdet for forordning (EF) nr. 900/2008 og tilpasse det til de foranstaltninger, der er fastsat i forordningen.
(3)
For at sikre en konsekvent anvendelse af forordning (EF) nr. 900/2008 er det nødvendigt at fastsætte, at de i forordningen fastlagte formler, procedurer og metoder, der skal benyttes ved anvendelse af bilag II og III til forordning (EU) nr. 514/2011, også skal benyttes ved bestemmelse af indholdet af mælkefedt, indholdet af mælkeprotein, indholdet af stivelse/glucose og indholdet af saccharose/invertsukker/isoglucose med henblik på at vælge det rette landbrugselement, de rette tillægstoldsatser for sukker og de rette tillægstoldsatser for mel for så vidt angår ikke-præferenceimport som fastsat i II. del og i III. del, afsnit I, bilag 1, i bilag I til forordning (EØF) nr. 2658/87.
(4)
For at sikre en effektiv anvendelse af forordning (EF) nr. 900/2008 er det nødvendigt at fastsætte, at de i forordningen fastsatte metoder og procedurer, der skal benyttes ved tarifering af visse varer henhørende under visse KN-koder ved anvendelse af bilag I til forordning (EU) nr. 514/2011, også bør benyttes ved tarifering af disse varer for så vidt angår ikke-præferenceimport, jf. bilag I til forordning (EØF) nr. 2658/87.
(5)
For at tage hensyn til ændringer i den kombinerede nomenklatur er det nødvendigt at tilpasse visse henvisninger til KN-koder.
(6)
Forordning (EF) nr. 900/2008 bør derfor ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
I forordning (EF) nr. 900/2008 foretages følgende ændringer:
1)
Artikel 1 affattes således:
»Artikel 1
Anvendelsesområde
I denne forordning fastsættes:
a)
den metodologi og de analysemetoder, der skal anvendes til at bestemme indholdet af landbrugsprodukter, som defineret i artikel 2, stk. 1, litra a), i Rådets forordning (EF) nr.1216/2009 (5), eller deres specifikke bestanddele, der anses for at indgå i indførte varer, som defineret i artikel 2, stk. 1, litra b), i forordning (EF) nr. 1216/2009.
b)
de analysemetoder, der skal anvendes ved gennemførelsen af forordning (EF) nr. 1216/2009 for så vidt angår indførsel af visse varer, af bilag I til forordning (EØF) nr. 2658/1987 og af Kommissionens gennemførelsesforordning (EU) nr. 514/2011 (6), eller hvis en analysemetode mangler, arten af de analyseoperationer, der skal udføres, eller princippet for en metode, der skal anvendes.
2)
I artikel 2 foretages følgende ændringer:
a)
Følgende overskrift indsættes: »Beregning af indhold«
b)
Indledningen affattes således:
»I overensstemmelse med definitionerne i fodnote 1, 2 og 3 i bilag III til forordning (EU) nr. 514/2011 og i fodnote 1, 2 og 3 i III. del, afsnit I, bilag 1, tabel 1, i bilag I til forordning (EØF) nr. 2658/87 vedrørende indholdet af mælkeprotein, indholdet af stivelse/glucose og indholdet af saccharose/invertsukker/isoglucose benyttes følgende formler, procedurer og metoder
a)
ved anvendelsen af bilag II og III til forordning (EU) nr. 514/2011
b)
til bestemmelse af mælkefedtindholdet, mælkeproteinindholdet, indholdet af stivelse/glukose og indholdet af saccharose/invertsukker/isoglukose med det formål at vælge det rette landbrugselement, de rette tillægstoldsatser for sukker og de rette tillægstoldsatser for mel for så vidt angår ikke-præferenceimport som fastsat i II. del og i III. del, afsnit I, bilag 1, i bilag I til forordning (EØF) nr. 2658/87:«
3)
I artikel 3 foretages følgende ændringer:
a)
Følgende overskrift indsættes: »Tarifering af varer«
b)
Indledningen affattes således:
»Ved anvendelse af bilag I til forordning (EU) nr. 514/2011 og bilag I til forordning (EØF) nr. 2658/87 benyttes følgende metoder og procedurer til tarifering af følgende varer:«
c)
Nr. 2 og 3 affattes således:
»2.
Ved tarifering af varer henhørende under KN-kode 1704 10 10, 1704 10 90 og 1905 20 10 til 1905 20 90 bestemmes saccharose, herunder invertsukker beregnet som saccharose, efter en HPLC-metode. Ved invertsukker beregnet som saccharose forstås den aritmetiske sum af lige mængder fructose og glucose ganget med 0,95.
3.
Ved tarifering af varer henhørende under KN-kode 1806 10 15 til 1806 10 90 bestemmes indholdet af saccharose/invertsukker/isoglucose efter de i artikel 2, nr. 2), i nærværende forordning anførte formler, metoder og procedurer.«
4)
I artikel 4 indsættes følgende overskrift: »Analyserapport«
5)
I artikel 5 indsættes følgende overskrift: »Afsluttende bestemmelse«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juni 2011.

Labels: 7
3
16
6